經數: 二○一七

經名: 萬善同歸集卷下

頁數: 九九一

上	欄

元嘉中問何侍中曰. 范泰謝靈運云. 六經本

是濟俗. 若性靈眞要. 則以佛經爲指南. 如其

率土之濱皆純此化. 則吾坐致太平也. 侍中

對曰. 夫百家之鄕. 十人持五戒. 則十人淳

謹. 千室之邑. 百人修十善. 則百人和厚. 傳

此風訓已遍宇內. 編戶千萬. 則仁人百萬. 夫

能行一善. 則去一惡. 去一惡則息一刑. 一刑

息於家. 萬刑息於國. 陛下所謂坐致太平也.

是以包羅法界遍滿虛空. 一善所行無往不

利. 則是立身輔化匡國保家之要軌矣. 若以

此立身. 無身不立. 以此匡國. 無國不匡. 近福

人天. 遠階佛果

問所修萬善. 以何爲根本乎. 答一切理事. 以

心爲本. 約理者. 經云. 觀一切法卽心自性. 成

就慧身. 不由他悟. 此以眞如觀眞實心爲本.

約事者. 經云. 心如工□師. 能□諸世間. 五[&FFFF]#

悉從生. 無法而不造. 此以心識觀緣慮心爲

本. 眞實心爲體. 緣慮心爲用. 用卽心生滅門.

體卽心眞如門. 約體用分二. 惟是一心. 卽體

之用. 用不離體. 卽用之體. 體不離用. 開合雖

殊眞性不動. 心能作佛. 心作衆生. 心作天堂.

心作地獄. 心異則千差競起. 心平則法界坦

然. 心凡則三毒□纏. 心聖則六道自在. 心空

則一道淸淨. 心有則萬境縱橫. 如谷應聲語

高而響大. 似鏡鑒像形曲而影邪. 以萬行由

心一切在我. 內虛外終不實. 內細外終不粗.

善因緣植善緣. 惡行難逃惡境. 踏雲霞而飮

甘露. 非他所授. 臥煙焰而□膿血. 皆自所爲.

非天之所生. 非地之所出. *□在最初一念.

中	欄

致此昇比. 欲外安和. 但內寧靜. 心虛境寂. 念

起法生. 水濁波昏. 潭淸月朗. 修行之要靡出

於斯. 可謂衆妙之門. 群靈之府. 昇降之本.

禍福之源. 但正自心何疑別境. 經云. 爲善福

隨. 履惡禍追. 響之應聲. 善惡如音. 非天龍鬼

神所授. 非先□後裔所爲. 造之者惟心. 成之

者身口矣. 佛說偈曰. 心爲法本. 心尊心使. 中

心念惡. 卽言卽行. 罪苦自追. 車礫于轍. 心爲

法本. 心尊心使. 中心念善. 卽言卽行. 福樂自

追. 如影隨形. 華嚴經云. 智首菩薩問文殊師

利云. 何得無過失身口意業. 乃至爲上爲無

上. 爲等爲無等等. 文殊師利答言. 佛子. 若諸

菩薩善用其心. 則獲一切勝妙功德. 密嚴經

云. 如地無分別. 庶物依以生. 藏識亦如是. 衆

境之依處. 如人以己手. 還自摩□身. 亦如象

以鼻. 取水自沾沐. 復似諸□兒. 以口含其指.

如是自心內. 現境還自緣. 是心之境界. 普遍

於三有. 久修觀行者. 而能善通達. 內外諸世

間. 一切惟心現. 以此之言. 豈止萬善之本. 乃

至有情無情凡聖境界虛空萬像. 悉爲其本.

亦云. 無住爲本. 本立道生. 斯之謂矣

問萬行之源以心爲本. 助道門內何法爲先.

答以其眞實正直爲先. 慈悲攝化爲道. 以正

直故果無迂曲行順眞如. 以慈悲故不墮小

乘功齊大覺. 以此二門自他兼利

問前明先知正宗遍行助道. 今萬行門中以

消疑滯. 未審以何爲宗旨. 答佛法本無定

1旨. 但隨入處明見心性. 權名爲宗

問以何方便. 而得悟入. 答有方便門. 應須自

下	欄

入

問豈無指示. 答見性無方云何所指. 實非見

聞覺知境界

問旣無所指. 明見之時見何物. 答見無物

問無物如何見. 答無物卽無見. 無見是眞見.

有見卽隨塵

問若然如是. 敎中佛云何亦說見. 答佛隨世

法. 卽是不見見. 非同凡夫執爲實見. 究竟而

論. 見性非屬有無. 甚然常寂

問畢竟如何. 答須親省察

問前云心外無法. 云何稱有見卽隨塵. 答一

切色境. 皆是第八識親相分現量所得. 實無

外法. 眼見色時未生分別. 刹那轉入明了意

識分別形像作外量解. 遂執成塵境

問此境何識所現. 答塵以識所現. 內識變起

似塵而現. 如鏡中見自面像非他影現. 唯識

論云. 內識轉似外境. 我法分別. 熏習力故. 諸

識生時變自我法. 此我法相雖在內識. 而由

分別似外境現. 諸有情類無始時來. 緣此執

爲實我實法. 如幻夢者幻夢力故. 心似種種

外境相現. 內識所變似我似法. 雖有而非實.

經云. 由自心執著. 心似外境轉. 彼所見非有.

是故說惟心. 此由約事而論. 說爲識變. 若

深達眞如. 一切諸法本來不動. 卽心自性亦

非待變

問此塵與識從何而立. 答謂由名言熏習種

子. 而得建立. 實無其體. 而似有義. 相貌顯

現. 如幻物等. 因名立法因法建名. 名中無法

法中無名. 無體互成有相俱寂

經數: 二○一七

經名: 萬善同歸集卷下

頁數: 九九二

上	欄

問此識旣不立. 何識爲宗. 答諸識亦無畢竟

所歸. 約極權論. 惟一眞性. 此亂識爲遣境故

立. 境消識謝能所俱亡. 惟一眞識. 卽是實性.

三無性論云. 先以亂識遣於外境. 次阿摩羅

識遣於亂識. 究竟惟一淨識

問理事無□萬事圓修. 何敎所宗何諦所攝.

答法性融通隨緣自在. 隨擧一法萬行圓收.

卽華嚴所宗. 圓敎所攝. 若六度萬行成佛度

生. 雖淨緣起. 皆世諦所收. 若發明本宗深窮

果海. 則理智俱亡. 言心路絶

問此集所陳. 有何名目. 答若問假名. 數乃□

沙. 今略而言之. 總名萬善同歸. 別開十義. 一

名理事無□. 二名權實雙行. 三名二諦□陳.

四名性相融卽. 五名體用自在. 六名空有相

成. 七名正助兼修. 八名同異一際. 九名修性

不二. 十名因果無差

問名因義立. 義假名詮. 旣立假名. 其義何述.

答第一理事無□者. 理則無爲. 事則有爲. 終

日爲而未嘗有爲. 終日不爲而未嘗無爲. 爲

與無爲. 非一非異. 同法性源. 等虛空界. 若云

是一. 仁王經說. 諸菩薩有爲功德無爲功德.

皆悉成就. 若但是一. 不應說有二種功德. 若

云是異. 般若經云. 不得離有爲說無爲. 不得

離無爲說有爲. 是以理事相卽非斷非常. 起

滅同時無□雙現. 第二權實雙行者. 實則眞

際. 權則化門. 從眞際而起化. 實外無權. 因事

跡而得本. 權外無實. 常冥一旨無□雙行. 遮

照同時理量齊現. 第三二諦□陳者. 諸佛常

依二諦說法. 何以故. 俗是眞詮. 了俗無性.

中	欄

卽是眞諦. 故云. 若不得俗諦. 不得第一義

所以眞不待立而常現. 俗不待遣而自空. 二

諦雙存如同波水. 水窮波末波水同時. 波徹

水源動濕一際. 第四性相融卽者. 無量義經

云. 無量義者. 從一法生. 所言法者. 卽是眞心.

從一眞心具不變隨緣二義. 不變是性. 隨緣

是相. 性是相之體. 相是性之用. 以不了根

源. 則妄生1諍論. 如今毁相者. 是不識心之

用. 毁性者. 是不識心之體. 若能融通. 取捨俱

息. 第五體用自在者. 體卽法性之理. 用乃智

應之事. 擧體全用. 用卽非一. 擧用全體. 體

卽非異. 卽體之用不□用. 卽用之體不失體.

所以一味雙分. 自在無□. 第六空有相成者.

且夫一切萬法. 本無定相. 互成互壞相攝相

資. 空因有立. 緣生故性空. 有假空成. 無性故

緣起. 因義顯別隨見成差. 迷之則萬狀不同.

悟之則三乘不異. 何者. 且如有之一法. 小乘

見是實色. 初敎觀爲幻有. 終敎則色空無□.

以空不守自性隨緣成諸有故. 頓敎見一切

色法無非眞性. 圓敎見是無盡法界. 若如是

融通. 卽成眞空妙有. 有能顯萬德. 空能成一

切. 第七正助兼修者. 正卽是主. 助卽是伴. 因

伴成主. 無助卽正終不圓. 從主得伴. 無正則

助無由立. 是以主伴相成. 正助兼備. 亦是止

觀雙運隱顯互興. 內外更資. 乘戒兼急. 第八

同異一際者. 同則據理不變. 異則約事隨緣.

所以不變故乃能隨緣. 隨緣故所以不變.

2□爲不異而成異事. 不同而立同門. 若異則

壞於異. 以失體故. 若同則不成同. 以無用故.

下	欄

所以同無同而異. 異無異而同. 各執卽落斷

常. 雙融卽成佛法. 故經云. 奇哉世尊. 於無異

法中而說諸法異. 第九修性不二者. 本有曰

性. 非從觀成. 今顯曰修. 因智而現. 由修顯本

有之性. 因性發今日之修. 全性成修. 全修成

性. 修性無二. 因緣似分. 第十因果無差者. 因

從果起. 果滿則乃成因. 果逐因生. 因圓則能

立果. 事分前後. 理卽同時. 相助相酬. 業用無

失

問此集所申. 當何等機得何等利. 答自他兼

利. 頓漸俱收. 自利者. 助道之圓門. 修行之玄

鏡. 利他者. 深眞之皎日. 二見之良醫. 頓行

者. 不違性起之門能成法界之行. 漸進者. [&FFFF]#

廢方便之敎. 終歸究竟之乘. 若言之者. 則稟

佛言. 若毁之者. 則謗佛意. 信毁交報. 因果歷

然. 略述敎海之一塵. 普施法界之含識. 願弘

正道. 用報佛恩. 頌曰

菩提無發而發    佛道無心故心

妙用無行而行    眞智無作而作

興悲悟其同體    行慈深入無緣

無所捨而行檀    無所持而具戒

修進了無所起    習忍達無所傷

般若悟境無生    禪定知心無住

鑒無身而具相    證無說而談詮

建立水月道場    莊嚴性空世界

羅列幻化供具    供養影響如來

懺悔罪性本空    勸請法身常住

□向了無所得    隨喜福等眞如

讚歎彼我虛玄    發願能所平等

經數: 二○一八

經名: 永明智覺禪師唯心訣

頁數: 九九三

上	欄

禮拜影現法會    行道足□虛空

焚香妙達無生    誦經深通實相

散華顯諸無著    迪指以表去塵

施爲谷響度門    修習空華萬行

深入緣生性海    常遊如幻法門

誓斷無染塵勞    願生惟心淨土

履踐實際理地    出入無得觀門

降伏鏡像魔軍    大作夢中佛事

廣度如化含識    同證寂滅菩提

1萬善同歸集卷下

2精嚴講寺

副都綱	祖福   住持   宗昱   宗韶

東序   祖祐祖壽祖印文玉	道綱

眞如本山   惠璘   宗盛  道洪   廣福

本房   道俊  文亮  本常  圓悟

Ｃ股庵	道馥  助刊莊嚴先師沾益庵

諸刹  子敬  文□	大洪善士姚福良

同發道意捨財助刊功德□願世出世間勤修

萬善莊嚴淨土剋證菩提者

萬善同歸此一心. 甁盤釵釧總黃金. 自他兼

利醍□海. 頓漸俱收珠玉林. 板化信檀多感

果. 印行京國廣知音. 言言直指西方路. 宗鏡

高懸照古今

宣德己酉春釋    子德儀識

萬善同歸集一書有益於進修. 誠非小補

志於道者. 舍此而他心如繪無形之太虛

補無跡之疾風. 徒弊精神未見其有成也.

諦思其義法而行之. 不惟不負於禪師著

中	欄

書指迷之功. 抑亦不負於區區重行鏤板

之用心也. 願勿以徒遮眼而已

成化戊戌秋嘉禾眞如講寺比丘如Ｃ識

流虹興聖禪寺比丘德海書

四明王鴻刊   徐均祥助筆

3附永明壽禪師垂誡(按舊本不載此誡. 今從佛祖綱目考訂. 以其針箚宗門人. )

(最爲痛切故附錄于后)

學道之門別無奇特. 只要洗滌根塵下無量

劫來業識種子. 汝等但能消除情念. 斷絶妄

緣. 對世間一切愛欲境界. 心如木石相似. 直

饒未明道眼. 自然成就淨身. 若逢眞正導師.

切須勤心親近. 假使參而未徹. 學而未成. 歷

在耳根永爲道種. 世世不落惡趣. 生生不失

人身. □出頭來. 一聞千悟. 須信道. 眞善知識

是人中最大因緣. 能化衆生得見佛性. 深嗟

末世□說一禪. 只學虛頭. 全無實解. 步步行

有. 口口談空. 自不責業力所牽. 更敎人撥無

因果. 便說飮酒食肉不□菩提. 行盜行□無

妨般若. 生遭王法. 死墮阿鼻. 受得地獄業.

消又入畜生餓鬼. 百千萬劫無有出期. 除非

一念回光立卽□邪爲正. 若不自懺自悔自

修. 諸佛出來也無救爾處. 若割心肝如木石

相似. 便可食肉. 若飮酒如屎尿相似. 便可飮

酒. 若見端正男女如死屍相似. 便可行□. 若

見己財如糞土相似. 便可偸盜. 饒爾煉得至

此田地. 亦未可順汝意在. 直待證無量聖身.

始可行世間逆順事. 古聖施設豈有他心. 只

爲末法僧尼少持禁戒. 恐□向善俗子多退

道心. 所以廣行遮護. 千經所說萬論所陳. 若

下	欄

不去□斷一切淸淨種. 若不去酒斷一切智

慧種. 若不去盜斷一切福德種. 若不去肉斷

一切慈悲種. 三世諸佛同口敷宣. 天下禪宗

一音演暢. 如何後學略不聽從. 自毁正因

反行魔說. 只爲宿薰業種. 生遇邪師. 善力易

消. 惡根難拔. 豈不見. 古聖道. 見一魔事如萬

箭Ｃ心. 聞一魔聲如千錐箚耳. 速須遠離. 不

可見聞. 各自究心. 愼莫容易. 久立珍重

4永明智覺禪師唯心訣

詳夫心者. 非眞妄有無之所辨. 豈文言句義

之能述乎. 然衆聖歌詠. 往哲詮量. 非不洞明.

爲物故耳. 是以千途異說. 隨順機宜. 無不指

歸一法而已. 故般若唯言無二. 法華但說一

乘. 思益平等如如華嚴純眞法界. 圓覺建立

一切. 楞嚴含裏十方. 大集染淨融通. 寶積根

塵泯合. 涅槃咸安□藏. 淨名無非道場. 統攝

包含事無不盡. 籠羅該括理無不歸. 是以一

法千名. 應緣立號. 不可滯方便之說. 迷隨事

之名. 謂衆生非眞. 諸佛是實. 若悟一法. 萬法

圓通. 塵劫凝滯. 當下□消. 無邊妙義. 一時通

盡. 深徹法源之底. 洞探諸佛之機. 不動微女

之功. 匪移絲髮之步. 優游沙界. 遍歷道場.

何佛刹而不登. 何法會而不涉. 無一相而非

實相. 無一因而非圓因. □沙如來. 煥若目

前. 十方佛法. 皎然掌內. 高低岳萬. 共轉根本

經數: 二○一八

經名: 永明智覺禪師唯心訣

頁數: 九九四

上	欄

法輪. 大小鱗毛. 普現色身三昧. 處一座而十

方俱現. 演一音而沙界齊聞. 談玄顯妙. 而不

壞凡倫. 千變萬化. 而未離眞際. 與三世佛一

時成道. 共十類生同日涅槃. 擊法鼓於魔宮.

震法雷於邪域. 履逆而自順. 處剛而自柔.

臨高而不危. 在滿而不溢. 可謂端居絶學之

地. 深履無爲之源. 入衆妙之玄門. 遊一實之

境界. 無一法本有. 無一法始成. 泯中邊絶. 前

後印同. 異一去來. 萬境齊觀. 一際平等. 明知

三寶常現我土. 不燒梵音□聞慧光. 常照此

大寂三昧. 金剛定門今古咸然. 聖凡齊等. 如

一滴之水與渤□之潤性無差. 若芥孔之空

等. 太虛之容納. 非別信之者功超遠劫. 明之

者□在刹那. 此一際之法門. 眞無方之大道.

聚一塵而非合. 散衆刹而非分. 和光而不群.

同塵而不染. 超出而不離冥合而無歸. 養育

凡聖. 而無質像可觀. 興建法界. 而無名字可

立. 依蔭草木. 籠□古今. 遍界遍空. 穹蒼不能

覆其體. 常照常現. 鐵圍不能匿其輝. 無住無

依. 塵勞不能易其性. 非純非雜. 萬法不能隱

其眞. □爾無聲. 而群音揭地. 蕩然無相. 而衆

像參天. 相入而物境千差. 相卽而森羅一味.

不從事而失體. 非共非分. 不守性而任緣. 亦

同亦別. 是以卽性之相. 故無妨建立. 卽理

之事. 故不□眞常. 以空之有故. 豈□繁興. 以

靜之動故. 何虧湛寂. 言一則大小相入. 言異

則高下俱平. 言有則理體寂然. 言無則事用

不廢. 雖起而常滅世相含虛. 雖寂而□生法

界出現. 任動而常住. 萬化不移. 任隱而□興.

中	欄

一體隨應. 無假而幻相和合. 無實而眞性湛

然. 無成而異質交輝. 無壞而諸緣互絶. 境雖

現而無現性. 智雖照而無照功. 寂用非差能

所不際. 狀同淨鏡. 萬像而不能1□形. 性若

澄空. 衆相而不能離體. 爲常住藏作變通門.

湛爾堅凝□隨物化. 紛然起作不動眞如. 男

身沒女身彰. 東方入西方起. 當存而正泯. 在

卷而□舒. 普注而不2迂. 俱遍而無在. 擧一

塵列無邊刹土. 指一念樹無盡古今. 居一相

而非升. 卽淨隨染. 驟五趣而不墜. 處濁□

淸. 外望無盈餘. 內窺無積聚. 觸目而不見. 滿

耳而不聞. 盈懷而無知. 遍量而非覺. 本成而

非故. 今現而非新. 不磨而自明. 弗瑩而自淨.

可謂妙體常住. 靈光靡比. 至德遐周. 神性獨

立. 衆妙群靈. 而普會爲萬法之王. 三乘五性.

而冥歸作. 千聖之母. 獨尊獨貴. 無比無□. 實

大道源. 是眞法要. 玄□不定. 任物性以方圓.

妙應無從. 逐機情而隱顯. 是以本生末而末

表本. 體用互興. 眞成俗而俗立眞. 凡聖交映.

此顯彼而彼分此. 主伴齊參. 生成佛而佛度

生. 因果相徹. 境無自性而他成自. 心無自性

而自成他. 理不成就而一卽多. 事不成就而

多卽一. 相雖虛而□冥一體. 性雖實而常在

萬緣. 雖顯露而難以情心. 任超絶而無妨大

用. 縱橫幻境. 在一性而融眞. 寂滅靈空. 寄森

羅而顯相. 諦智相發. 染淨更熏. 隨有力無力

而出沒無□. 逐緣成緣散而卷舒不定. 相攝

則纖塵不現. 相資則萬境俱生. 來如水月之

頓呈. 去若幻雲之忽散. 動寂無□涉入虛融.

下	欄

互奪互存靈通莫測. 不出不在妙性無方. 智

海滔滔. 包納而無遺纖芥. 靈珠璨璨. 照臨而

不3顯微女. 若眞金隨異器以分形. 千差不

□. 如湛水騰群波. 而顯相一體無虧. 俱是俱

非. 亦邪亦正. 不有而示有. 杳若夢存. 無成而

似成. □如幻住. 依空源而起盡. 法法無知. 隨

化海以興亡. 緣緣絶待. 是以五岳穹崇而不

峻. 四溟浩渺而不深. 三毒四倒而非凡. 八解

六通而非聖. 悉住眞如寂滅之地. 盡入無生

不二之門. 施爲大解脫中. 重重無盡. 顯現不

思議內. 浩浩難窮. 豈可立其始終定其方域.

何必崇眞斥妄厭異欣同. 欲壞幻化之身. 擬

斷陽焰之識. 不知念念釋迦出世. 步步彌勒

下生. 分別現文殊之心. 動止運普賢之行. 門

門而皆開甘露. 味味而純是醍□. 不出菩提

之林. 長處蓮華之藏. 晃晃而無塵不透. 昭昭

而溢目騰光. 豈勞妙辯之敷揚. 誰待神通之

顯示. 動止常遇明暗不離. 非古盛而今衰. 豈

愚亡而智現. 語默常合終始冥通. 初祖豈用

西來. 七佛何嘗出世. 是以心空則天地虛寂.

心有則國土□嶸. 念起則山岳動搖. 念默則

江河寧謐. 機峻而言言了義. 志徹而念念虛

玄. 器廣而法法周圓. 量大而塵塵無際. 意地

淸而世界淨. 心水濁而境像昏. 擧一全該.

坦然平等. 宛爾具足. 唯在正觀. 萬法本只由

人. 眞如自含衆德. 無念而殊功悉備. 無作而

妙行皆圓. 不運而成靈智. 法爾無心自得.

妙性天眞方知. 理智圓融大道無外. 絶一塵

而獨立. 何衆相以□然. 是則聲處全聞. 見外

經數: 二○一八

經名: 永明智覺禪師唯心訣

頁數: 九九五

上	欄

無法. 豈玄黃之所惑. 匪音響之能淪. 如滄

海 之味混百川. 猶須彌之色呑群鳥. 無一名

不播如來之號. 無一物不闡遮那之形. 巖樹

庭莎. 各□無邊之妙相. 猿吟鳥□. 皆談不二

之圓音. 癡愛成解脫眞源. 貪瞋運菩提大用

妄想興而涅槃現. 塵勞起而佛道成. 從體施

爲報化. 而未當不寂. 隨緣顯現法身. 而無處

不周. 實敎法之所歸. 聖賢之稟受. 群生之實

際. 萬物之根由. 正化之大綱. 出世之本意. 三

乘之正轍. 入道之要津. 般若之靈源. 涅槃之

窟宅. 蓋以妙理玄○大旨希夷. 狂慧而徒自

勞神. 癡禪而但能守縛. 實謂言思路絶. 分別

意窮. 識智□然. 神淸可鑑. 空有雙豁. 根塵洞

開. 如窺淨天. 似臨皎日. 無一法門而不現. 無

一至理而不明. 豈動神情. 春池而穩探眞寶.

匪勞心力. 赤水而自獲玄珠. 觀沙界於目前.

指大千於身際. 收群生於掌握. 納萬彙於胸

襟. 不施一功. 成就楞嚴之大定. 不披一字. 遍

覽普眼之眞經. 四句之義頓融. 百非之路杳

絶. □徹三際橫亘十方. 爲一總持號大自在.

神光赫赫威德巍巍. 尼乾魄消波旬膽碎. 煩

惱賊颯然墮壞. 生死軍豁爾飄□. 愛河廓淸

慢山崩倒. 逍遙物外無得無心. 憺□虛懷曠

然絶累. 虛空讓其高廣. 日月□其光明. 然後

則權實雙游. 悲智齊運. 拯世若幻. 度生同空.

涉有而不乖無. 履眞而不□俗. 若乾坤之覆

載. 猶日月之相須. 示聖現凡. 出生入死. 持實

相印. 建大法幢. 作一種之光明. 爲萬途之津

濟. 能令寒陸再焰. 焦種重榮. 永爲苦海之迅

中	欄

航. 常作迷途之明導. 任運遮照隨智卷舒. 雖

無知而萬法圓通. 雖無見而一切明現. 但契

斯旨體本自然. 如群萌値春萬物得地. 十身

頓現四智鬱興. 猶如意幢若大寶聚. 法財□

溢利物何窮. 故號功德之林. 乃稱無盡之藏.

豈有朝曦而不照. 夜八而不明者哉. 何得以

限量心起分齊見. 局太虛之闊狹. 定法界之

邊疆. 遂令分別之情不越衆塵之境. 向眞如

境上鼓動心機. 於寂滅海中奔騰識浪. 於管

中存見. 向壁□偸光. 立能所之知. 起勝劣之

解齊文定旨逐語分宗. □螟豈繼於鵬程. 螢

照那齊於日曜. 豈能一毛孔內納十方之虛

空. 一刹那中現億佛之世界. 一一身而遍一

切刹. 一一刹而含無邊身. 乘高廣之大車. 展

大千之經卷. 陞燈王之法座. 餐香積之嘉羞.

披迦葉之上衣. 入釋迦之正室. 促多生於頃

刻. 擲世界於他方. 腹吸風輪口吹劫火. 變丘

陵爲寶刹. 移淨土於穢邦. 一女中放無盡之

光明. 一言內演難思之敎海. 此乃群生之常

分. 與衆聖而同□. 無一法而不然. 但有心而

皆爾. 非假變通之力. 不從修證之因. 德量如

然塵毛悉具. 一香一味. 同棲滅盡定門. 蠢動

□飛. 不昧靈知寂照. 何得遺山認培棄海存

□. 劣志卑心而自鄙屈. □乃持神珠而乞□.

守金藏以貧窮. 辜負己靈埋沒家寶. 或捨離

而保持偏正. 或絶分而甘處塵勞. 或認妄而

謬附邪宗. 或執權而勞修漸行. 或認位高推

於極聖. 或積德望滿於三祇. 不知全體現前.

猶希妙悟. 豈覺從來具足. 仍待功成. 不入圓

下	欄

常終成輪轉. 只爲昧於性德. 罔辯眞宗. 捨覺

循塵棄本就末. 掛有無之魔○. 投一異之邪

林. 宰割眞空分羅法性. 依塵生滅隨境有無.

執斷迷常驟緣遺性. 謬興知解錯倒修行. 或

和神養氣而保自然. 或苦質□形而爲至道.

或執無著而□立前境. 或心靜慮而伏[&FFFF]#妄

心. 或□情滅法以凝空. 或附影緣塵而抱相.

或喪靈源之眞照. 或□佛法之正因. 或絶識

凝神. 受報於無情之地. 或澄心泯色. 住果於

八難之天. 或著有而守乾城. 或撥無而同□

角. 或絶見而居暗室. 或立照而存所知. 或認

有覺是眞佛之形. 或效無知同木石之類. 或

執妄同究竟之果. 如卽泥是甁. 或妄緣趣解

脫之門. 似撥波心水. 或外騁而妄興夢事. 或

內守而端居抱愚. 或宗一而物象同如. 或見

異而各立法界. 或守愚癡無分別而爲大道.

或尙空見排善惡而1作眞修. 或解不思議性

作頑空. 或體眞善. 妙色爲實有. 或2比機絶

想. 同有漏之天. 或3覺觀思惟. 墮情量之域.

或不窮妄性. 作冥初之解. 或昧於幻體. 立空

無 之宗. 或認4影而爲眞. 或5執妄而心實. 或

6認見聞性爲言物. 或指幻化境作無情. 或起

意而乖寂知. 或斷之而虧佛用. 或迷性功德.

而起色心之見. 或據畢竟空. 而生斷滅之心.

或執大理而頓棄莊嚴. 或迷漸說而一向造

作. 或據體離緣而堅7我執. 或亡泯一切而

守己愚. 或定人法自爾而墮無因. 或執境智

和合而生共見. 或執心境混雜. 亂能所之法.

或著分別眞俗. 縛智障之愚. 或守一如不變

經數: 二○一八

經名: 永明智覺禪師唯心訣

頁數: 九九六

上	欄

而墮常. 或定四相所遷而比斷. 或執無修而

祛聖位. 或言有證而背天眞. 或耽依正而隨

世輪□. 或厭生死而喪眞解脫. 或迷眞空. 而

崇因著果. 或昧實際. 而欣佛厭魔. 或著隨宜

所說. 而守語爲眞. 或失音聲實相. 而離言心

默. 或宗敎乘. 而1毁自性之定. 或弘禪觀. 而

斥了義之銓. 或□奇特. 說但顧出身俄比識

海. 或作淨潔. 而推心玄密返墮陰城. 或起

殊勝知解. 而□肉爲瘡. 或住本性淸淨. 而

執藥成病. 或尋文探義. 而飮客水. 或守靜

居閑. 而坐法塵. 或起有得心. 談無相大乘. 或

運圖度想. 探物外玄旨. 或廢說起絶言之見.

或存詮招執指之譏. 或認動用. 而處生滅根

源. 或專記憶. 而住識想邊際. 或安排失圓覺

之性. 或縱任虧入道之門. 或起身心精進. 而

滯有爲. 或守任眞無事. 而比慧縛. 或專繫念

勤思. 而失於正受. 或效無□自在. 而放捨修

行. 或隨結使. 而恃本性空. 或執纏蓋. 而妄加

除斷. 或保重而生法愛. 或輕慢而毁佛因. 或

進心而乖本心. 或退墮而成放逸. 或語證相

違而虧實地. 或體用各據而乖佛乘. 或守寂

而住空. 失大悲之性. 或泯緣而厭假. 違法爾

之門. 或著我見而昧人空. 或迷2現量而堅

法執. 或解不兼信. 而滋邪見. 或信不兼解. 而

長無明. 或云人是而法非. 或稱境深而智淺.

或取而迷法性. 或捨而乖卽眞. 或離而違因.

或卽而3妄果. 或非而謗實. 或是而毁權. 或

惡無明. 而背不動智門. 或憎異境. 而壞法性

三昧. 或據同理. 而起增上慢. 或貶別相. 而破

中	欄

方便門. 或是菩提而謗正法輪. 或非衆生而

毁眞佛體. 或著本智而非權慧. 或迷正宗而

執化門. 或滯理溺無爲之坑. 或執事投虛幻

之網. 或絶邊泯跡違雙照之門. 或保正存中

失方便之意. 或定慧偏習焦爛道芽. 或行願

孤興比埋佛4種. 或作無作行修有爲菩提. 或

著無著心學相似般若. 或趣淨相而迷垢實

性. 或住正位而失5自本空. 或立無相觀而障

□眞如. 或起了知心而違背法性. 或守眞詮

而生語見. 服甘露而早終. 或敦圓理而起著

心. 飮醍□而成毒. 已上略標一百二十種邪

宗見解. □是迷宗背旨. 失湛乖眞. 捏目生花.

迷頭認影. 若敲□而索火. 類緣木以心魚. 畏

影逃空□風捉電. 苦非甘種砂豈飯因. 皆不

能以法性融通一旨和會. 盡迷方便悉溺見

河. 障於本心不入中道. 匍匐昇比之路. 纏綿

取捨之懷. 於無心中强欲斷除. 向無事內剛

心捨離. 將法空爲□愛之境. 返眞智作想□

之情. 長隨八倒之風. 難出四邊之網. 竟不知

理卽生死. □與道冥妄本. 菩提從來合覺. 明

常住暗水不離□. 靈智常存妙用無盡. 何乃

□想念而心湛寂. 斷煩惱而證眞如. 妄作妄

修自難自易. 且靈覺之性本非□密. 如來之

藏實不覆藏. 故知圓常 之理不虧. 信解之機

難具. 如針鋒上無邊身菩薩. 似藕絲懸須彌

盧之山. 唯歎希奇罔知所措. 如水母土蜂之

類. 猶[&FFFF]#Ｃ屈步之徒. 歷劫他心終朝取相. 不

自暫省返照回光. 貨□衣珠承紹家業. 但爭

空花之起滅. 定認□影之是非. 去淳朴而專

下	欄

尙色華. 喪根源而唯尋枝派. 可謂遺金拾礫

擲寶持薪. 是以衆聖驚嗟達人悲歎. 都謂不

到實地. 未達本心. 妄識色比緣心巧僞. 遍計

所執現似外塵. 人燮繩蛇橫生空見. 不知萬

法無體一切無名. 從意現形因言立號. 意隨

想起言逐念興. 想念俱虛本末非有. 是以三

界無物萬有俱空. 邪正同倫善惡齊旨. 全抛

大義莫返初源. 於無心中妄立異同. 就一體

內强分離合. 自他□立逆順隨生. 起□爭之

端. 結惑業之始. 織是非之緻網鎖憎愛之樊

籠. 觀鏡像分姸醜之心. Ｃ谷響興喜怒之色.

責化人之心行. 保幻物之堅牢. 汲焰水而欲

滿漏□. 折空花而擬栽頑石. 能所雙寂事理

俱空. 旣造惑因不無幻果. 欲知妙理唯在觀

心. □沙之業一念而能消. 千年之暗一燈而

能破. 自然不立名相. 解惑寂然. 豈有一物當

情. 萬境作對. 取捨俱喪是非頓融. 衆□咸消

豁然淸淨. 無非不思議解脫. 盡是大寂滅道

場. 視聽俱忘身心無寄. 隨緣養性逐處消

時. 猶縱浪之虛舟. 若凌空之逸□. 縱橫放曠

任跡郊Ｃ. 普勸諸後賢. 但遵斯一路. 聞而不

信. 尙結佛種之因. 學而未成. 猶益人天之福.

此乃群經具載. 諸佛同宣. 非率爾以致辭. 請

收凝而玄鑒

永明智覺禪師唯心訣(終)

(附)定慧相資歌

祖敎宗中有二門. 十度萬行稱爲尊. 初名止

觀助新學. 後成定慧菩提根. 唯一法似雙分

經數: 二○一八

經名: 永明智覺禪師唯心訣

頁數: 九九七

上	欄

法性寂然體眞止. 寂而常照妙觀存. 定爲父

慧爲母. 能孕千聖之門戶. 增長根力養聖胎.

念念出生成佛祖. 定爲將慧爲相. 能弼心王

成無上. 永作群生證道門. 卽是古佛菩提樣.

定如月光□外道邪星滅. 能挑智八轉分明.

滋潤道芽除愛結. 慧如日照破無明之暗室.

能令邪見愚夫禪. 盡成般若波羅蜜. 少時默

刹那靜. 漸漸增修成正定. 諸聖較量功不多.

終見靈臺之妙性. 瞥聞法□歷耳. 能熏識藏

覺種起. 一念回光正智開. 須臾成佛法. 如是

禪定力不思議. 變凡爲聖刹那時. 無邊生死

根. 由斷積劫塵勞巢穴墮. 湛心水淨意珠.

光呑萬像□千途. 1抉開己眼無瑕□. 三界

元無一法拘. 覺觀賊應時剋. 攀緣病□然淨.

蕩念垢兮洗惑塵. 顯法身兮堅慧命. 如斷山

若停海. 天□地覆終無改. 瑩似琉璃含寶月.

□然無寄而無待. 般若慧莫能量. 自然隨處

現心光. 萬行門中爲導首. 一切時中稱法王.

竭苦海碎邪山. 妄雲卷盡片時間. 貧女室中

金頓現. 壯士額上珠潛還. 斬癡網截欲流. 大

雄威猛更無□. 能令鐵床銅柱冷. 頓使魔怨

業果休. 和諍訟成孝義. 普現群生諸佛智. 邊

邪惡慧盡朝宗. □蟻鯤鵬齊受記. 偏修定純

陰. 爛物□正命. 若將正慧照禪那. 自然萬法

明如鏡. 偏修慧純陽. 枯物成迂滯. 須憑妙定

助觀門. 如月分明除霧□. 勸等學莫偏修. 從

來一體無二頭. 似禽兩翼飛空界. 如車二輪

乘白牛. 卽向凡途登覺岸. 便於業海泛慈舟.

或事定暇之一處無不竟. 或理定唯當直下

中	欄

觀心性. 或事觀明諸法相生籌算. 或理觀頓

了無一無那畔. 定卽慧非一非二非心計. 慧

卽定不同不別絶觀聽. 或雙運卽寂而照通

眞訓. 或俱泯非定非慧超常準. 一塵入定衆

塵起. 般若門中成法爾. 童子身中三昧時. 老

人身分談眞軌. 能觀一境萬境同. 近塵遠刹

無不通. 眞如路上論生死. 無明海裏演圓宗.

眼根能作鼻佛事. 色塵入定香塵起. 心境常

同見自差. 誰言不信波元水. 非寂 非照絶言

思. 而寂而照功無比. 權實雙行闡正途. 體用

更資含妙旨. 勸諸子勿虛棄. 光陰如箭如流

水. 散亂全因缺定門. 愚盲2□爲虧眞智. 眞

實言須入耳. 千經萬論同標記. 定慧全功不

暫忘. 一念頓歸眞覺地. 定須習慧須聞. 勿使

靈臺一點昏. 合抱之樹生女末. 積漸之功成

寶尊. □□學定生天界. 女子□思入道門自

利利他因果備. 若除定慧莫能論

警世

夫不體道本. 沒溺生死. 處胎卵濕化橫□飛

比之類. 於中失人身者. 如大地之土. 得人身

者. 如爪上之塵. 於人身中多生邊夷下賤. 及

處中國. 或受女身. 若爲男子. □殘百疾. 設得

丈夫十相具足者. 處恐畏世生五濁時. 以肉

爲身以氣爲命. 一報之內如石火風燈. 逝波

殘照瞬息而已. 於中少夭非橫□者. 不計其

數. 或有得天年壽極耳順. 萬中無一. 脫得知

命之歲除童惟. 無知至三十豪四十富. 且約

其間三十年. 於中有疾病災禍愁憂苦惱. 居

强半矣. 所以昔人有言. 色生一月之中. 可

下	欄

開口而○. 只四五日矣. 故知憂長喜促樂少

苦多. 如在萬□之危峰. 似處千尋之滄海. 縱

得少樂畢慮漂比. 且夫有生勞我處胎. 有老

奪我壯色. 有病損我形貌. 有死3壤我神靈. 有

榮縱我驕奢. 有辱敗我意氣. 有貴使我□倨.

有賤挫我行藏. 有富恣我貪□. 有貧乏我依

報. 有樂動我情地. 有苦痛我精神. 有讚起我

高心. 有毁滅我聲價. 乃至寒則逼切我體. 熱

則煩悶我襟. 渴則乾我喉. 饑則羸我腹. 驚則

□我魄. 懼則喪我魂. 憂則撓我神. 惱則敗我

志. 順則長我愛. 逆則起我憎. 親則牽我情. 疏

則生我恨. 害則□我體. 愁則結我腸. 乃至遇

境生心. 隨情動念. 或美或惡俱不稱懷. 皆長

業輪盡喪道本. 其或更詭於君悖於父. 傲其

物趨其時. 獸其心狐其意. 苟其利徇其名. □

其人諂其行. 附其勢欺其孤. 淵其女崇其業.

扇其火吹其風. 驟其塵背其覺. 邪其種□其

眞. 但顧前非慮後. 只謀去靡思回. 唯心生焉

知滅. 則念念燒煮. 步步溝隍矣. 如今或得刹

那在世. 須[&FFFF]#仁慈. 行善修心除非去惡. 書

云. 作善降之百祥. 作不善降之百女. 是以世

間逆順種種因緣. 空受身心妄苦皆爲. 不知

三界唯是一心. 以前五識眼耳鼻舌身及第

八識. 皆是現量所得. 無心外法. 以第六明了

意識. 比量計度而成外境. 全是想生隨念而

至. 若無想念萬法無形. 故經云. 想滅間靜

識停無爲. 又云. 諸法不牢固. 唯立在於念.

善解見空者. 一切無想念. 若了一心之旨. 心

外自然無法可陳. 豈有欣戚關懷是非干念.

經數: 二○一八

經名: 永明智覺禪師唯心訣

頁數: 九九八

上	欄

佛頌云. 未達境唯心. 起種種分別. 達境唯心

已. 分別卽不生. 旣了境唯心. 便捨外塵相. 從

此息分別. 悟平等眞空. 故起信論云. 一切境

界唯心妄動. 心若不起. 一切境界相滅. 唯一

眞心遍一切處. 是故三界虛僞. 唯心所作. 離

心卽無六塵境界. 乃至一切分別. 卽分別自

心. 心不見心. 無相可得. 先德云. 心外有法.

生死輪□. 心外無法. 生死永棄. 經云. 諸法所

生唯心所現. 論云. 三界無別法. 但是一心作.

旣信一心. 須以禪定冥合. 如經云. 若能敎三

千大千世界衆生令行十善. 不如一食頃一

心靜處入一相法門. 若能諦了自心. 以此定

慧相應. 則能不動塵勞. 便成正覺. 平生所遇.

莫越於斯. 普勸後賢. 可書紳耳

此	頁	完

經數: 二○一九

經名: 眞心直說

頁數: 九九九

上	欄

1眞心直說序

或曰. 祖師妙道可得知乎. 曰古不云乎. 道不

屬知. 不屬不知. 知是妄想. 不知是無計. 若眞

達不疑之地. 猶如太虛寬廓. 豈可强是非耶.

或曰. 然則諸祖出世無益群生耶. 曰佛祖出

頭無法與人. 只要衆生自見本性. 華嚴云. 知

一切法卽心自性. 成就慧身不由他悟. 是故

佛祖不令人泥著文字. 只要休歇見自本心.

所以德山入門便棒. 臨濟入門便喝. 已是探

頭太過. 何更立語言哉. 或曰. 昔聞馬鳴造起.

信. 六祖演壇經. 黃梅傳般若. 皆是漸次爲人

豈獨無方便於法可乎. 曰妙高頂上從來不

許商量. 第二峰頭諸祖略容話會. 或曰. 敢祈

第二峰頭略垂方便耶. 曰然哉是言也. 奈何

大道玄曠非有非無. 眞心幽微絶思絶議. 故

不得其門而入者. 雖檢五千之藏敎. 不以爲

多洞曉眞心者. 但出一言之擬比. 早是剩法

矣. 今不惜眉毛. 謹書數章. 發明眞心. 以爲入

道之基漸也. 是爲序

重刻眞心直說序

夫眞心直說者. 佛佛授手祖祖相傳. 更無別

法也. 心者人人之本源. 諸佛之覺性. 一切萬

法盡在一心之內. 八萬四千法門從此而出.

中	欄

悟此心者. 凡聖交參. 迷此心者. 生死無際. 心

隨事轉. 事隨理彰. 事理融和. 名直說者矣. 今

比丘淨林. 宿生慶幸. 得遇斯文. 發心重新刊

梓流通. 命予爲序以冠篇首. 予才陋語拙學

問之淺. 無足以發明其深奧. 略序直說眞心.

以塞其請耳. ○

成化己丑年五月端陽日後學文定序

眞心直說

眞心正信

華嚴云. 信爲道源功德母. 長養一切諸善根.

又唯識云. 信如水淸珠. 能淸濁水故. 是知萬

善發生信爲前導. 故佛經首立如是我聞. 生

信之所謂也. 或曰. 祖門之信與敎門信有何

異耶. 曰多種不同. 敎門令人天信於因果. 有

愛福樂者. 信十善爲妙因. 人天爲樂果. 有樂

空寂者. 信生滅因緣爲正因. 苦集滅道爲聖

果. 有樂佛果者. 信三劫六度爲大因. 菩提涅

槃爲正果. 祖門正信非同前也. 不信一切有

爲因果. 只要信自己本來是佛. 天眞自性人

人具足. 涅槃妙體箇箇圓成. 不假他心從來

自備. 三祖云. 圓同太虛無欠無餘. 良由取舍

所以不如. 志公云. 有相身中無相身. 無明路

上無生路. 永嘉云. 無明實性卽佛性. 幻化空

身卽法身. 故知衆生本來是佛. 旣生正信須

要解滋. 永明云. 信而不解增長無明. 解而不

信增長邪見故. 知信解相兼得入道疾. 或曰.

下	欄

初發信心未能入道有利益不. 曰起信論云.

若人聞是法已不生怯弱. 當知是人定紹佛

種. 必爲諸佛之所授記. 假使有人能化三千

大千世界滿中衆生令行十善. 不如有人於

一念頃正思惟此法. 過前功德不可爲喩. 又

般若經云. 乃至一念生淨信者. 如來悉知悉

見. 是諸衆生得如是無量福德. 是知欲行千

里初步要正. 初步若錯千里俱錯. 入無爲國

初信要正. 初信旣失萬善俱退. 故祖師云. 女

釐有差天地懸隔. 是此理也

眞心異名

或曰. 已生正信. 未知何名眞心. 曰離妄名眞.

靈鑑曰心. 楞嚴經中發明此心. 或曰. 但名眞

心別有異號耶. 曰佛敎祖敎立名不同. 且佛

敎者菩薩戒呼爲心地. 發生萬善故. 般若經

喚作菩提. 與覺爲體故. 華嚴經立爲法界. 交

徹融攝故. 金剛經號爲如來. 無所從來故. 般

若經呼爲涅槃. 衆聖所歸故. 金光明號曰如

如. 眞常不變故. 淨名經號曰法身. 報化依止

故. 起信論名曰眞如. 不生不滅故. 涅槃經呼

爲佛性. 三身本體故. 圓覺中名曰總持. 流出

功德故. 勝□經號曰如來藏. 隱覆含攝故. 了

義經名爲圓覺. 破暗獨照故. 由是壽禪師唯

心訣云. 一法千名應緣立號. 備在衆經不能

具引. 或曰. 佛敎已知. 祖敎何如. 曰祖師門下

杜絶名言. 名不立何更多名. 應感隨機其

名亦衆. 有時呼爲自己. 衆生本性故. 有時名

爲正眼. 鑑諸有相故. 有時號曰妙心. 虛靈寂

照故. 有時名曰主人翁. 從來荷負故. 有時呼

經數: 二○一九

經名: 眞心直說

頁數: 一○○○

上	欄

爲無底□. 隨處生涯故. 有時喚作沒絃琴. 韻

出今時故. 有時號曰無盡燈. 照破迷情故. 有

時名曰無根樹. 根□堅牢故. 有時呼爲吹毛

劍. 截斷塵根故. 有時喚作無爲國. 海晏河淸

故. 有時號曰牟尼珠. 濟益貧窮故. 有時名曰

無□鎖. 關閉六情故. 乃至名泥牛木馬心源

心印心鏡心月心珠. 種種異名不可具錄. 若

達眞心諸名盡曉. 昧此眞心諸名皆滯. 故於

眞心切宜子細

眞心妙體

或曰. 眞心已知名字. 其體如何耶. 曰放光般

若經云. 般若無所有相無生滅相. 起信論云.

眞如自體者. 一切凡夫聲聞緣覺菩薩諸佛.

無有增減. 非前際生非後際滅. 畢竟常□. 從

本已來性自滿足一切功德. 據此經論眞心

本體. 超出因果通貫古今. 不立凡聖無諸對

待. 如太虛空遍一切處. 妙體凝寂絶諸戱論.

不生不滅非有非無. 不動不搖湛然常住. 喚

作舊日主人翁. 名曰威音那畔人. 又名空劫

前自己. 一種平懷無纖女瑕□. 一切山河大

地草木叢林萬象森羅. 染淨諸法皆從中出.

故圓覺經云. 善男子. 無上法王有大陀羅尼

門. 名爲圓覺. 流出一切淸淨眞如菩提涅槃

及波羅蜜. 敎授菩薩. 圭峰云. 心也者. 沖虛妙

粹. 九煥靈明. 無去無來冥通三際. 非中非外

洞徹十方. 不滅不生. 豈四山之可害. 離性離

相. 奚五色之能盲. 故永明唯心訣云. 夫此心

者. 衆妙群靈而普會. 爲萬法之王. 三乘五性

而冥歸. 作千聖之母. 獨尊獨貴無比無□. 實

中	欄

大道源是眞法要. 信之則三世菩薩同學. 蓋

學此心也. 三世諸佛同證. 蓋證此心也. 一大

藏敎詮顯. 蓋顯此心也. 一切衆生迷妄. 蓋迷

此心也. 一切行人發悟. 蓋悟此心也. 一切諸

祖相傳. 蓋傳此心也. 天下衲僧參訪. 蓋參此

心也. 達此心則頭頭皆是物物全彰. 迷此心

則處處顚倒念念痴狂. 此體是一切衆生本

有之佛性. 乃一切世界生發之根源. 故世尊

鷲峰良久. 善現巖下忘言. 達磨少室壁觀. 居

士毘耶杜口. 悉皆發明此心妙體. 故初入祖

門庭者. 要先識此心體也

眞心妙用

或曰. 妙體已知. 何名妙用耶. 曰古人云. 風動

心搖樹. 雲生性起塵. 若明今日事. 昧□本來

人. 乃妙體起用也. 眞心妙體本來不動. 安靜

眞常. 眞體上妙用現前. 不妨隨流得妙. 故祖

師頌云. 心隨萬境轉. 轉處寔能幽. 隨流認得

性. 無喜亦無憂. 故一切時中動用施爲. 東行

西往喫飯著衣. 拈匙弄○左顧右□. 皆是眞

心妙用現前. 凡夫迷倒於著衣時只作著衣

會. 喫飯時只作喫飯會. 一切事業但隨相轉.

所以在日用而不覺. 在目前而不知. 若是識性

底人. 動用施爲不曾昧□. 故祖師云. 在胎名

神. 處世名人. 在眼觀照. 在耳聽聞. 在鼻嗅香.

在口談論. 在手執捉. 在足運奔. 遍現俱該法

界. 收攝在一微塵. 知之者爲是佛性. 不識者

喚作精魂. 所以道吾舞笏. 石鞏拈弓. □魔擎

□. 俱□□指. □州打地. 雲巖師子.  莫不發明

這著大用. 若於日用不迷. 自然縱橫無□也

下	欄

眞心體用一異

或曰. 眞心體用未審是一是異耶. 曰約相則

非一. 約性則非異. 故此體用非一非異. 何以

知然. 試爲論之. 妙體不動絶諸對待離一切

相. 非達性契證者. 莫測其理也. 妙用隨緣應

諸萬類. 妄立虛相似有形狀. 約此有相無相

故非一也. 又用從體發用不離體. 體能發用

體不離用. 約此不相離理故非異也. 如水以

濕爲體. 體無動故. 波以動爲相. 因風起故. 水

性波相動與不動故非一也. 然波外無水水

外無波. 濕性是一故非異也. 類上體用一異

可知矣

眞心在迷

或曰. 眞心體用人人具有. 何爲聖凡不同耶.

曰眞心聖凡本同. 凡夫妄心認物. 失自淨性

爲此所隔. 所以眞心不得現前. 但如暗中樹

影地下流泉. 有而不識耳. 故經云. 善男子. 譬

如淸淨摩尼寶珠映於五色隨方各現. 諸愚

痴者見彼摩尼實有五色. 善男子. 圓覺淨性

現於身心隨類各應. 彼愚痴者說淨圓覺實

有如是身心. 自性亦復如是. 肇論云. 乾坤之

內宇宙之間. 中有一寶□在形山. 此乃眞心

在纏也. 又慈恩云. 法身本有諸佛共同. 凡夫

由妄覆有而不覺. 煩惱纏裏得如來藏名. 裴

公云. 終日圓覺而未嘗圓覺者凡夫也. 故知

眞心雖在塵勞不爲塵勞所染. 如白玉投泥

其色不改也

眞心息妄

或曰. 眞心在妄則是凡夫. 如何得出妄成聖